રઘુરામ રાજને એક મુલાકાતમાં જણાવ્યું હતું કે નોટબંધીના કારણે જીડીપીમાં એકાદ-બે ટકાનો ઘટાડો જોવા મળ્યો છે. આરબીઆઇને નોટબંધીનો ભાર વહન કરવો પડ્યો છે. નવી નોટો પ્રિન્ટ કરવાનો બોજ આ યોજનાઓના ફાયદા પર ભારે પડ્યો છે. તેમણે જણાવ્યું હતું કે આરબીઆઇ પાસે નોટ પ્રિન્ટ કરવાનો અધિકાર એટલા માટે છે, કારણ કે જો સરકાર સ્વયં નોટો પ્રિન્ટ કરવાનું શરૂ કરશે તો ભારતની હાલત ઝિમ્બાબ્વે જેવી બની જશે. આ જ કારણસર આરબીઆઇ જેવી એક સ્વતંત્ર સંસ્થાની જરૂર છે.